

**Projektu uzraudzības komisijas sēdes protokols**

Ādažu novadā, 2024. gada 19. novembrī  Nr. ĀNP/1-7-5/24/37

**Sēdi vada:** Komisijas priekšsēdētājs G.Porietis

**Piedalās:** Komisijas locekļi: K. Miķelsone, V. Bulāns, S. Mūze, I. Pērkone, G. Miglāns, E. Kāpa, L. Bernāns

**Uzaicināti:** S. Ruģēna, E. Sliede

**Protokolē:** I. Krūzmane

**Sēde notiek:** attālināti, *MS TEAMS* vidē

**Sēde sākās:** sākās plkst. 14.00 un tika slēgta plkst. 14.53

DARBA KĀRTĪBA

1. Par Jaunkūlu ielas projektu.
2. Par atkritumu apsaimniekošanas laukuma izbūvi.

SANĀKSMES GAITA

|  |
| --- |
| 1. **Par Jaunkūlu projektu** |

(S. Ruģēna)

S. RUĢĒNA informē par Jaunkūlu ielas projekta “Infrastruktūras uzlabošana uzņēmējdarbības attīstībai Ādažos” gaitu, vēršot uzmanību, ka gatavojot projektu pirmajai kārtai, plānota kanalizācijas spiedvada izbūve ne tikai pirmās, bet arī otrās un trešās projekta kārtas ietvaros, par ko saņemta CFLA piekrišana. Iepazīstina ar plānotajām aktivitātēm 1.kārtas sagatavošanai, pamatojumiem un riskiem. Iepazīstina ar pirmās kārtas tāmi, kuras kopējās izmaksas sastāda 771 967.20 EUR (ar PVN), iekļaujoties pirmajai kārtai paredzamajās finansēs.

Informē, ka SIA “Ādažu ūdens” norāda uz nepieciešamību SIA “Berlat Grupai” pieslēgties plānotajam kanalizācijas spiedvadam, par to noslēdzot nodomu protokolu.

G. MIGLĀNS aicina SIA “Ādažu ūdeni” informēt SIA “Berlat Grupu” par iespējamām izmaksām, nodomu protokolā norādot provizorisko pieslēgšanās summu.

K. MIĶELSONE aicina pārliecināties, ka, daļēji īstenojot trešā projekta kārtu vienlaicīgi ar pirmo, neradīsies riski nākamo kārtu finanšu piesaistei.

KOMISIJA NOLEMJ: **atbalstīt APN priekšlikumu izbūvēt kanalizācijas spiedvadu nākamo projekta kārtu ietvaros, precizēt SIA “Berlat Grupa” kanalizācijas pieslēguma tehnisko risinājumu un gatavot informāciju izskatīšanai Finanšu komitejā.**

|  |
| --- |
| 1. **Par atkritumu apsaimniekošanas laukuma izbūvi** |

(E. Sliede)

E. SLIEDE informē par projekta pamatojumu, mērķi palielināt pakalpojuma pieejamību un pārklājumu. Kohēzijas fonda plānotais finansējums vienam projektam nepārsniedz 350 000 EUR vienam projektam, projektā aicinātas pieteikties pašvaldības, to kapitālsabiedrības un iestādes. Iepazīstina ar projekta budžeta pozīcijām, norāda, ka atbalsta intensitāte autoruzraudzībai, būvuzraudzībai sastāda 55%, aicina laukuma būvniecību īstenot par projekta grantu, pašvaldības 45% daļu finansējot no Dabas resursu nodokļa finanšu līdzekļiem (112 500 EUR).

Iepazīstina ar 2019.gada būvprojektu, norādot, ka, lai to pielāgotu aktuālā projekta prasībām, būtiskas izmaiņas tajā nav nepieciešamas, precizē, ka tā termiņš ir beidzies. Projekta izstrādātāji ir piekrituši veikt iepriekšējā būvprojekta aktualizāciju, izmaksas sastādītu aptuveni 3500 EUR. Norāda, ka būvprojekta aktualizācija būtu jāveic termiņā līdz 2025.gada 15.janvārim.

Informē par projekta nosacījumiem un izmaksām, izskata projekta alternatīvas. Aicina pieņemt lēmumu par dalību projektā, nekavējoties uzsākt projekta aktualizāciju, sagatavot domes lēmuma projektu par dalību, uzsākt pieteikuma sagatavošanu, piesaistot APN.

KOMISIJA precizē naudas plūsmas apmēru, realizācijas termiņus, iespējamos tarifa pieaugumus, iepirkuma ieguvuma analīzes nepieciešamību. Aicina nekavēties un gatavot lēmumu uz Finanšu komiteju konceptuāla lēmuma saņemšanai.

KOMISIJA NOLEMJ: **uzdot PA “Carnikavas komunālserviss” vides nodaļai sagatavot domes lēmuma projektu un iekļaut 20. novembra Finanšu komitejas darba kārtībā par pirmo alternatīvu - dalību projektā.**

Komisijas priekšsēdētājs G. Porietis

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU